Kære medlemmer

Her kommer et lille formandsord som dækker, begivenheder i 2022, hvor vi samlede
op ovenpå Corona træthed og fik samlet vores klienter og kom i gang igen.

En del har besluttet at vælge medlemskabet fra, af forskellige årsager, nogle er holdt
helt op, andre er sygdomsramte, og så er der dem med familieforøgelse, som jo ikke
er det værste man har, men alt i alt betyder det at vores medlemstal er dalet, men vi er
stadig et par og firs medlemmer med forsikringen og medlemskabet og det er
glædeligt. Der er jo brug for os!!!

Det er status her i starten af 2023.

Vi håber I er glade for at kunne behandle folk for kroppens udslag af
overbelastninger, skæve arbejdsstillinger, hold i nakke eller ryg, afhjælpe hævede
ben, og hjælp til at komme i balance og blive ”hel” igen. Og godt at give øvelser til at
bruge hjemme for klienter, der ikke vil frekventere fitnesscentre eller yogatimer.

Der findes så mange gode øvelser og stræk og så er det jo dejligt at danse, måske bare
sætte noget musik på og bevæge sig til det, som man føler er rart, måske sammen
med sin sambo eller med børnene.

Jeg håber I vil benytte jer af tilbuddet om tilskud til videreudviklingskurser eller
andre relevante tiltag, bare gem kvitteringen og send den til Dorte Mortensen og så får i
pengene

.
Vi har jo desværre ikke taget initiativ til at arrangere kurser eller foredrag, men hvis du som medlem har et forslag, hører vi gerne fra dig.

Så er der bare tilbage at ønske jer et dejligt forår, som er lige rundt om hjørnet, især
på de solrige dage, og vi kan kun inderligt håbe at krigen snart slutter og jordskælvene
stilner af. Det er så meget tumult i vores verden og på vores klode og i oceanerne, så
vi må passe på alle sammen.

Kærlige hilsener fra Dorte, Konni og Sacha

Albert Einstein sagde:
”Life is like riding a bicycle. To keep your balance, you must keep
moving”